קבוצת וישגראד

קבוצת וִישֶגְרַאד (בהונגרית: Visegrádi Együttműködés או Visegrádi négyek) ולפעמים רביעיית וישגראד, או V4, היא ברית פוליטית של ארבע מדינות מרכז-אירופאיות הכוללת את הונגריה, פולין, צ'כיה וסלובקיה למטרות של קידום שיתוף פעולה ואינטרסים משותפים בתחומי אינטגרציה אירופאית, כלכלה, צבא ואנרגיה.

הברית נוסדה ב-1991 כשהמדינות הפסיקו להיות קומוניסטיות, ראשיה נפגשו לראשונה בעיירה ההונגרית וישגראד וביקשו להצטרף לנאט"ו ולאיחוד האירופי.

הקבוצה נקראה פעם "משולש וישגראד", בשל העובדה כי במקור הייתה ברית של שלוש מדינות, לפני שצ'כוסלובקיה התפצלה לצ'כיה וסלובקיה. המונח אינו תקף מאז 1993, אך בכל זאת מופיע מדי פעם. 

ישראל נקבעה כמארחת של הוועידה ביולי 2018. עקב הבחירות לכנסת ה-21 מועד הוועידה נדחה לפברואר 2019. ברם, לאור התבטאויות ראש הממשלה בנימין נתניהו וממלא מקום שר החוץ ישראל כץ לגבי השתתפות הפולנים בשואה, פולין החרימה את הוועידה והיא בוטלה.

קבוצת הקרב וישגרד

קבוצת הקרב וישגראד היא קבוצת קרב של האיחוד האירופי. הקבוצה, שהוקמה בשנת 2016, כוללת חיילים ממדינות קבוצת וישגראד בהובלת פולין.

קישורים חיצוניים

הערות שוליים 

ערכים שבהם תבנית בריטניקה אינה מתאימה
יחסי סלובקיה–צ'כיה
הונגריה: יחסי חוץ
פולין: יחסי חוץ
סלובקיה: יחסי חוץ
צ'כיה: יחסי חוץ
ארגונים בין-ממשלתיים
אירופה: פוליטיקה
אירופה: ארגונים
יחסי פולין–צ'כוסלובקיה
מונחים ומושגים בפוליטיקה